16.6.2009 Jurnalul Oficial al Uniunii Europene L 152/1 (Acte adoptate în temeiul Tratatelor CE/Euratom a căror publicare este obligatorie) REGULAMENTE REGULAMENTUL (CE) NR. 469/2009 AL PARLAMENTULUI EUROPEAN ȘI AL CONSILIULUI din 6 mai 2009 privind certificatul suplimentar de protecție pentru medicamente (versiune codificată) (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul de instituire a Comunității Europene, în special articolul 95, având în vedere propunerea Comisiei, având în vedere avizul Comitetului Economic și Social European (!), hotărând în conformitate cu articolul 251 din tratat (2), procedura prevăzută la întrucât: (1) Regulamentul (CEE) nr. 1768/92 al Consiliului din 18 iunie 1992 privind instituirea unui certificat supli- mentar de protecție pentru medicamente () a fost modificat de mai multe ori (*) și în mod substanțial. Este necesar, din motive de claritate și de coeziune, să se codifice respectivul regulament. (2)  Cercetarea în domeniul farmaceutic contribuie decisiv la îmbunătățirea continuă a sănătății publice. (3) Medicamentele, în special cele apărute în urma unei cercetări îndelungi şi costisitoare, nu continuă să fie dezvoltate în Comunitate şi în Europa decât în cazul în care beneficiază de o reglementare favorabilă, care să prevadă o protecție suficientă pentru a încuraja o astfel de cercetare. () JO C 77, 31.3.2009, p. 42. (?) Avizul Parlamentului European din 21 octombrie 2008 (nepublicat încă în Jurnalul Oficial) și Decizia Consiliului din 6 aprilie 2009. () JO L 182, 2.7.1992, p. 1. () A se vedea anexa I. (4) În prezent, perioada care se scurge între depunerea unei cereri de brevet pentru un nou medicament şi autorizarea introducerii pe piață a produsului respectiv reduce protecția efectivă conferită de brevet la o perioadă insu- ficientă pentru amortizarea investițiilor efectuate în cercetare. Aceste împrejurări conduc la o protecție insuficientă care penalizează cercetarea farmaceutică. Există riscul unei deplasări a centrelor de cercetare aflate în statele membre către țări care oferă o protecţie mai bună. Este necesar să se prevadă o soluție uniformă la nivel comunitar și să se prevină astfel o evoluţie eterogenă a legislațiilor naţionale, care ar conduce la noi disparități care ar împiedica libera circulație a medicamentelor în interiorul Comunității și, prin aceasta, ar afecta direct funcţionarea pieţei interne. Se impune prevederea unui certificat adițional de protecție pentru medicamentele pentru care s-a acordat o autorizație de introducere pe piaţă, care se poate obține de către titularul unui brevet național sau european în aceleași condiții în toate statele membre. În consecinţă, regulamentul este instrumentul juridic cel mai potrivit. Durata protecției conferite de certificat ar trebui să fie stabilită astfel încât acesta să permită o protecţie efectivă suficientă. În acest scop, titularul atât al unui brevet, cât și al unui certificat ar trebui să poată beneficia în total de maximum cincisprezece ani de exclusivitate, începând cu prima autorizație de intro- ducere pe piață, în Comunitate, a medicamentului în cauză.